Κορονoϊός στην Ελλάδα: Μετά τα νέα έκτακτα μέτρα από την κυβέρνηση για να αποφευχθεί η εξάπλωση του ιού Covid-19, ο κόσμος μοιάζει επιφυλακτικός και συγκρατημένος και δεν γέμισε τους ιερούς ναούς, όπου τελέστηκαν την Παρασκευή (13/03) οι Χαιρετισμοί της Παναγίας.

To Newsbomb.gr έκανε αυτοψία στις εκκλησίες και απ' ότι φαίνεται οι πιστοί συνετίστηκαν, υπακούοντας στις συμβουλές που έδωσε η κυβέρνηση για την προστασία όλων, με βασικό άξονα την ατομική ευθύνη.

VIRAL ΕΙΔΗΣΕΙΣ

Η ιστοσελίδα μας από την πρώτη στιγμή που έκανε την εμφάνισή του ο κορονοϊός στην Ελλάδα απηύθυνε έκκληση προς την κυβέρνηση και την Εκκλησία της Ελλάδος να κλείσει άμεσα όλους τους Ιερούς Ναούς.

Είναι άλλο πράγμα η πίστη του καθενός και άλλο πράγμα η υπευθυνότητα και η σοβαρότητα. Την ώρα που η Ελλάδα και ολόκληρος ο πλανήτης δοκιμάζονται από μια φονική πανδημία, αγγίζει τα όρια της παραφροσύνης να συζητάμε αν θα μείνουν ανοικτοί ή κλειστοί οι ναοί της Ορθοδοξίας. Μπορούμε να λατρέψουμε το Θεό και από το σπίτι μας. Είναι παράλογο και ανεύθυνο να επιμένουν ορισμένοι να κρατούν ανοιχτούς τους Ναούς.

Παρ' όλα αυτά, τη στιγμή που σύμπασα η επιστημονική κοινότητα και η επίσημη ελληνική πολιτεία δηλώνει ότι έπρεπε ήδη να έχει σταματήσει η λειτουργία των Ιερών Ναών, οι Ιεράρχες αρνούνται να προχωρήσουν στο κλείσιμο. Το γιατί, άγνωστο... ΔΕΙΤΕ ΕΔΩ ΤΗΝ ΠΑΡΕΜΒΑΣΗ ΤΟΥ NEWSBOMB.GR

Την Παρασκευή (13/03) η ακολουθία των Β' Χαιρετισμών τελέστηκε με ελάχιστο κόσμο, καθώς οι πολίτες θέλησαν να προφυλαχθούν όσο το δυνατόν καλύτερα, αποφεύγοντας τις συναθροίσεις σε ναούς.

Μάλιστα, δημοσιογράφος του Newsbomb.gr ήταν αυτόπτης μάρτυρας σε περιστατικό που σημειώθηκε σε εκκλησία της Αθήνας, όταν ένας Ιερέας αναγκάστηκε να διώξει ηλικιωμένους από το ναό.

Δείτε φωτογραφίες στην gallery:

PHOTO GALLERY Photo 1/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς Photo 2/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς Photo 3/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς Photo 4/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς Photo 5/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς Photo 6/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς Photo 7/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς Photo 8/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς Photo 9/9 Αυτοψία του Newsbomb.gr στις εκκλησίες - Ελάχιστος κόσμος στους Χαιρετισμούς

Υπενθυμίζεται πως το απόγευμα της Παρασκευής (13/03) η κυβέρνηση προχώρησε σε αυστηροποίηση των μέτρων κατά της διάδοσης του κορονοϊού στην Ελλάδα.

Το υπουργείο Υγείας ανακοίνωσε νέα δέσμη μέτρων, στην προσπάθεια αποτροπής μετάδοσης του ιού Covid-19.

Τα σούπερ μάρκετ και τα φαρμακεία θα λειτουργούν κανονικά για την τροφοδοσία σε είδη πρώτης ανάγκης. Άμεσα κλείνουν όλες οι καφετέριες, τα εστιατόρια και τα μπαρ.

Συγκεκριμένα, μετά από ομόφωνη εισήγηση της Επιτροπής Εμπειρογνωμόνων του Υπουργείου Υγείας για τον νέο κορονοϊό, αποφασίστηκε η αναστολή της λειτουργίας για 14 μέρες ξεκινώντας από το Σάββατο 14 Μαρτίου, των παρακάτω:

Εμπορικά κέντρα, πολυκαταστήματα (shops in a shop), εκπτωτικά χωριά

Καφετέριες, καφενεία, μπαρ και επιχειρήσεις εστίασης με εξαίρεση τις υπηρεσίες delivery και take-away

Κέντρα διασκέδασης

Κινηματογράφοι, θέατρα, αίθουσες θεαμάτων

Βιβλιοθήκες

Μουσεία, αρχαιολογικοί και ιστορικοί χώροι

Πρακτορεία τυχερών παιγνίων, καζίνο, λέσχες παιγνίων με την εξαίρεση τους πλανόδιους πωλητές και τα διαδικτυακά τυχερά παιχνίδια

Αθλητικές εγκαταστάσεις, αθλητικοί όμιλοι, πολιτιστικοί όμιλοι και σωματεία (εξαιρούνται οι ανοιχτοί χώροι μεμονωμένης άθλησης όπως θα διευκρινιστεί στην ΚΥΑ)

Θεματικά πάρκα (λούνα πάρκ κλπ) / εξαιρούνται οι δημόσιοι ανοιχτοί χώροι αναψυχής.

Κουρεία, κομμωτήρια, κέντρα αισθητικής-μασάζ, οίκοι ανοχής, κέντρα δερματοστιξίας (τατουάζ) και τρυπήματος δέρματος/σώματος

*Οι επιχειρήσεις διατηρούν τη δυνατότητα να εκτελούν διοικητικές ή άλλες εργασίες κεκλεισμένων των θυρών με την τήρηση όλων των κανόνων υγιεινής.

Μένουν ανοιχτά (ενδεικτικά):

Λιανεμπόριο με εξαίρεση τα ανωτέρω

Λιανεμπόριο τροφίμων (π.χ. σούπερ μάρκετ)

Λαϊκές αγορές

Φούρνοι και ζαχαροπλαστεία χωρίς τραπεζοκαθίσματα

Φαρμακεία

Ιδιωτικές υπηρεσίες υγείας

Καφετέριες κατά το μέρος που κάνουν διανομή προϊόντων και takeaway

Ξενοδοχεία (αυστηρά για εξυπηρέτηση των τουριστών με τη δυνατότητα delivery και take away από το μπαρ ή το εστιατόριο που λειτουργεί εντός)

Τράπεζες (με ειδικές οδηγίες για άδεια παρουσίας έως 5 άτομα σε κάθε κατάστημα / γκισέ με μέτρα προστασίας, δυνατότητα επιμήκυνσης ωραρίου και καταβολή συντάξεων σε περισσότερες ημέρες / λειτουργίες πχ δανείων σε απογευματινές ώρες και σύσταση για διαδικτυακές συναλλαγές)

Τηλεφωνικά κέντρα με ειδικές οδηγίες για κατάλληλη απόσταση και μέτρα υγιεινής των εργαζομένων

Περαιτέρω, θα ληφθούν ειδικότερα μέτρα για άτομα που εργάζονται στο Δημόσιο τομέα τα οποία ανήκουν σε ευπαθείς ομάδες του πληθυσμού και πάσχουν από σοβαρή ανοσοκαταστολή.

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Newsbomb.gr.

Διαβάστε επίσης:

Κορονοϊός: 190 τα συνολικά κρούσματα στην Ελλάδα - 5 εξ αυτών σε σοβαρή κατάσταση

Κοροναϊός: Μεγάλη προσοχή - Έτσι θα «σκοτώσετε» τον ιό (pics)

Κοροναϊός - Ρεπορτάζ Newsbomb.gr: Με μάσκες και γάντια στους δρόμους της Αθήνας - Απίστευτες εικόνες

Κοροναϊός: «Βόμβα» από Έλληνα επιστήμονα για την θνησιμότητα του ιού